เรื่องร้องเรียน: เรียนเจ้าหน้าที่ผู้เกี่ยวข้อง  เรื่อง แจ้งขอให้แก้ไข หลอดไฟส่องสว่างสาธารณะขาด  เนื่องด้วยโครงการ เอช สุขุมวิท 43 คอนโดมิเนียม  บ้านเลขที่ 99 ซอยสุขุมวิท 43 (แสงมุกดา)  แขวงคลองตันเหนือ เขตวัฒนา กรุงเทพมหานคร 10110 ปัจจุบัน มีผู้พักอาศัยในโครงการ จำนวน 261 ราย   ทางผู้พักอาศัยได้รับความเดือดร้อนจากหลอดไฟส่องสว่างสาธารณะ ภายในซอย สุขุมวิท 43 บริเวณด้านหน้าโครงการขาด  จำนวน 5 ดวง ส่งผลทำให้ช่วงกลางคืนมืด  ซึ่งอาจเป็นเหตุก่อให้เกิดอุบัติเหตุจากการขับขี่ยานพาหนะ  หรืออันตรายจากการถูกโจรกรรมได้  โดยได้แนบรูปภาพประกอบแนบมากับอีเมล์นี้ทั้งหมด 11 รูป  รบกวนประสานหน่วยงานหรือเจ้าหน้าที่ที่เกี่ยวข้อง  เพื่อแก้ไขให้โดยด่วนด้วยค่ะ  จึงเรียนมาเพื่อโปรดดำเนินการ
การดำเนินการของเจ้าหน้าที่: 📣สำนักงานเขตวัฒนา ต้องขอขอบคุณสำหรับการแจ้งเรื่องร้องเรียนผ่านระบบ Traffy Fondue (ฟองดูจ ) โดยฝ่ายโยธา กลุ่มงานรักษาที่ฯ ได้ตรวจสอบ กรณีไฟฟ้าดับมิได้อยู่ในอำนาจหน้าที่ความดูแลของสำนักงานเขตฯ ทั้งนี้สำนักงานเขตวัฒนา ได้ทำหนังสือประสานการไฟฟ้านครหลวงเขตบางกะปิ พิจารณาตรวจสอบและแก้ไข ตามหนังสือที่ กท 8503/4203 ลงวันที่ 5 กันยายน 2565 เพื่อเป็นการบรรเทาความเดือดร้อนให้กับประชาชนในบริเวณดังกล่าว🙏
ความเห็นของผู้แจ้ง: ไฟฟ้า
พื้นที่: แขวงคลองตันเหนือ เขตวัฒนา กรุงเทพมหานคร